als_Latn dik_Latn sag_Latn
Lulet – portë për korrupsion në Fushë Kosovë
Komuna e Fushë-Kosovës është qyteti më i betonizuar me objekte të larta të ngritura vitet e fundit, raporton KTV.
Pavarësisht se janë investuar mijëra euro në zbukurimin e qytetit me lule çdo vit, jetëgjatësia e tyre ka qenë vetëm disa ditë. Lulet pa mirëmbajtje dhe nën pluhurin e tymin e veturave të shumta janë tharë që pa nisur sezoni i ftohtë. Këto investime opozita e kësaj komune i quan të kota, pasi shpenzohen mjete për diçka që nuk zgjat shumë.
Ylber Islami, Këshilltar komunal i VV-së thotë se kjo bëhet vetëm për përfitime personale dhe asgjë tjetër, ngase komuna ka nevojë për investime më urgjente në sektorë të tjerë.
Zyrtarët komunalë thonë se kanë kontrata me tri kompani të ndryshme, të cilat përkujdesen për mbjelljen e drunjve dekorativë dhe luleve. Ata e pranojnë se mund të ketë dëmtime të vogla, por sipas tyre, kompanitë e kanë për detyrë të përkujdesen për rregullimin e tyre./KOHA.net/
als_Latn als_Latn als_Latn als_Latn als_Latn